**סופיה דורותיאה, נסיכת הנובר** (בגרמנית: **Sophie Dorothea von Hannover**; ‏16 במרץ 1687 - 28 ביוני 1757), הייתה בתו של ג'ורג' הראשון, מלך בריטניה, ואשתו של פרידריך וילהלם הראשון, מלך בפרוסיה.

ביוגרפיה
--------

סופיה דורותיאה נולדה ב-16 במרץ 1687 בהנובר, לגאורג לודוויג, נסיך בראונשווייג-לינבורג ולסופיה דורותיאה, דוכסית בראונשווייג-צלה, בתם של גאורג וילהלם, דוכס בראונשווייג-לינבורג ואלאונור ד'אסמיר ד'אולברוז.

ב-28 בנובמבר 1706 התחתנה סופיה דורותיאה עם בן דודה פרידריך וילהלם, נסיך הכתר של פרוסיה, אולם הנישואים לא היו מוצלחים, והשניים שהיו הפכים מוחלטים אף שקלו להתגרש. בשנת 1713 מת חמיה פרידריך הראשון, מלך בפרוסיה, ובעלה עלה לשלטון במקומו כפרידריך וילהלם הראשון, מלך בפרוסיה. סופיה דורותיאה וילדיה הוכו לעיתים קרובות על ידי בעלה פרידריך וילהלם, שנהג עמם מאוד בקשיחות. סופיה דורותיאה התעניינה באמנות, במדע, בספרות ואופנה, אולם לא הייתה יפה, ובעלה פרידריך וילהלם מנע ממנה כל השפעה פוליטית במדינה. פרידריך וילהלם התייחס אליה כאל קלת דעת בעקבות אהבתה להימורים ותיאטרון, ובשל כך כשהייתה משחקת משחקי הימורים הייתה צריכה להסתיר זאת מפניו. בשנת 1726 מתה אמה סופיה דורותיאה, דוכסית בראונשווייג-צלה, וסופיה דורותיאה הייתה אמורה לרשת ממנה 3 מיליון לירה שטרלינג. מכיוון שבעלה פרידריך וילהלם רצה להרוויח את כספי הירושה, הוא שינה את יחסו אליה, והחל להתנהג עימה בנימוס ובחביבות. אולם לאחר שאחיה ג'ורג' השני, מלך בריטניה סירב לתת לה את כספי הירושה, חזר פרידריך וילהלם להתנהגותו הקודמת, ושוב התייחס אליה בגסות ובקשיחות.

פרידריך וילהלם מאוד לא אהב את כוונתה של סופיה דורותיאה לחתן את בנה פרידריך עם אמליה, נסיכת בריטניה, ואת בתה וילהלמינה לפרדריק, נסיך ויילס, ובשל כך אסר עליה לפגוש את ילדיה שלא בנוכחותו. אולם למרות האיסור, נפגשה סופיה דורותיאה עם ילדיה, ואף נאלצה להסתתר עמם בכמה מקרים, על מנת לא להיתפס על ידי בעלה. בנוסף היה לסופיה דורותיאה קשר חזק מאוד עם בנה פרידריך, והוא אף יידע אותה על תוכניתו לברוח מחצר אביו.

בשנת 1740 מת בעלה פרידריך וילהלם הראשון, מלך בפרוסיה, ובנה פרידריך השני, מלך פרוסיה עלה לשלטון במקומו. בנה פרידריך מאוד כיבד אותה, ואף התייחס אליה יותר בכבוד מאשר לאשתו. ב-28 ביוני 1757 מתה סופיה דורותיאה בארמונה בברלין, מה שהיווה מכה קשה לבנה פרידריך.

משפחתה
------

ב-28 בנובמבר 1706 התחתנה סופיה דורותיאה עם פרידריך וילהלם הראשון, מלך בפרוסיה, ממנה נולדו לו 14 ילדים:

* פרידריך לודוויג, נסיך פרוסיה (1707–1708)
* וילהלמינה מפרוסיה, מרקיזת ברנדנבורג-ביירוית (1709–1758)
* פרידריך וילהלם, נסיך פרוסיה (1710–1711)
* פרידריך השני, מלך פרוסיה (1712–1786)
* שרלוטה אלברטינה, נסיכת פרוסיה (1713–1714)
* פרדריקה לואיזה, נסיכת פרוסיה (1714–1784)
* פיליפינה שרלוטה, נסיכת פרוסיה (1716–1801)
* לודוויג קרל וילהלם, נסיך פרוסיה (1717–1719)
* סופיה דורותיאה, נסיכת פרוסיה (1719–1765)
* לואיזה אולריקה, נסיכת פרוסיה (1720–1782)
* אוגוסט וילהלם, נסיך פרוסיה (1722–1758)
* אנה אמליה, נסיכת פרוסיה (1723–1787)
* היינריך, נסיך פרוסיה (1726–1802)
* אוגוסט פרדיננד, נסיך פרוסיה (1730–1813)

אילן יוחסין
-----------


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| פרידריך החמישי, הנסיך הבוחר מפפאלץ |   | אליזבת סטיוארט, נסיכת אנגליה וסקוטלנד |   | גאורג, דוכס בראונשווייג-לינבורג |   | אנה אלאונורה מהסן-דרמשטט |   | אלכסנדר השני ד'אסמיר, אדון ד'אולברוז |   | ז'קוט פוסאר דה וונדרי |
|   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |
|   |   | סופיה, נסיכת פפאלץ |   |   |   | ארנסט אוגוסט, דוכס בראונשווייג-לינבורג |   | גאורג וילהלם, דוכס בראונשווייג-לינבורג |   |   |   | אלאונור ד'אסמיר ד'אולברוז |   |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   | ג'ורג' הראשון, מלך בריטניה |   |   |   |   |   |   |   | סופיה דורותיאה, דוכסית בראונשווייג-צלה |
|   |   |   |   |   |   |   |   |
|   |   |   |   |   |   |   |   |   |   |   |   |   |
|
|   |   |   |   |   |   |   |   |   |   | **סופיה דורותיאה, נסיכת הנובר** |
|

קישורים חיצוניים
----------------

ויקישיתוף מדיה וקבצים בנושא **סופיה דורותיאה, נסיכת הנובר** בוויקישיתוף
* סופיה דורותיאה, נסיכת הנובר, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16945114j (data)
* GND: 118798022
* ISNI: 0000 0000 4591 3808
* LCCN: nr87001028
* NLP: A36936182
* NTA: 071998799
* RERO: 02-A026409644
* SUDOC: 132168944
* VIAF: 25398775
* WorldCat: lccn-nr87001028

 |